5. Padėtis Gazoje (balsavimas) 
- Prieš pradedant balsavimą
José Ignacio Salafranca Sánchez-Neyra
(ES) - Gerb. Pirmininke, pasikonsultavę su politinėmis frakcijomis dėl bendros rezoliucijos pasirašymo, norime paprašyti pakeisti 3 dalies struktūrą.
Tai nėra žodinpataisa, nes nenorime pridėti ar pašalinti kokius nors žodžius. Mes tik norime išlaikyti tekstą tokį, koks jis yra, padalindami jį į tris atskiras pastraipas.
Kad pašalintume bet kokias abejones, gerb. Pirmininke, pataisytas tekstas turėtų atrodyti šitaip:
"3. Pakartoja raginimą nedelsiant užbaigti visus prievartos veiksmus;"
"4. Ragina Izraelį nutraukti karinius veiksmus, kurių metu žūva ar keliamas pavojus civiliams gyventojams bei neteisminį planinį žudymą;"
"5. Ragina "Hamas" judėjimą po neteisėto Gazos ruožo perėmimo užkirsti kelią palestiniečių nereguliarios kariuomenės raketų paleidimui iš to Gazos ruožo į Izraelio teritoriją."
Taigi, nekeičiami jokie žodžiai, gerb. Pirmininke. Mes neprašome, kad būtų pridėti ar panaikinti kokie nors žodžiai, o tik kad ši pastraipa būtų padalinta į tris dalis.
(Parlamentas patvirtino pasiūlymą)
